Zanu-PF wil alleen regeer | Rapport
Zanu-PF wil alleen regeer
Prof. Jonathan Moyo sê Zimbabwe se koalisie-regering is wanfunksioneel. | Foto: Leon Sadiki
Pres. Robert Mugabe se Zanu-PF-party wil binnekort weer die alleenheerser in Zimbabwe wees.Jonathan Moyo, Zanu-PF-parlementslid en lid van Mugabe se politburo, meen die koalisieregering met die MDC-faksies van Morgan Tsvangiraien Arthur Mutambara is wanfunk­sioneel. Ingevolge ’n magsdelingsooreenkoms is Mugabe president, Tsvangirai premier en ­Mutambara adjunkpremier. Moyo, wat Idasa in Pretoria Dinsdag toegespreek het, meen dié gesamentlike regering is ’n “onderhandelingsforum” eerder as ’n kabinet. “Belangrike regerings- en beleidsbesluite word by MDC-ministers se huise of in luukse hotelkamers in rusoorde met bier-, tee- en braaivleispartytjies geneem.”Zanu-PF beskou ook Zimbabwe se konsepgrondwet wat twee weke gelede bekend gestel is “as ’n politieke pamflet wat grotendeels aan ander Suider-Afrikaanse lande s’n ontleen is”. ’n Verkiesing moet binne tien maande gehou word, maar Moyo meen dit moet nog vanjaar gebeur. e-pos artikel